Във връзка уведомление с вх. № ОВОС-2295/11.10.2024г. за „Жилищна сграда и сондажен кладенец“ в ПИ 00702.18.787, гр. Асеновград, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Заявеното инвестиционно предложение касае изграждане на жилищна сграда и сондажен кладенец с дълбочина от 20м в ПИ00702.18.787, гр. Асеновград.

В изпълнение на изискванията на чл. 4а от Наредбата за ОВОС информацията, постъпила с уведомлението е изпратена на Басейнова дирекция „Източнобеломорски район“ (БД ИБР) за извършване на проверка относно допустимостта на ИП спрямо режимите, определени в утвърдените планове за управление на речните басейни (ПУРБ) на ИБР и планове за управление на риска от наводнения (ПУРН).

С писмо изх. № ПУ-01-932(1)/01.11.2024г. БД ИБР изразява, че ИП е допустимо от гледна точка на ПУРБ на ИБР 2016-2021, ПУРН на ИБР 2022-2027, Закона за водите (ЗВ) и подзаконовите актове към него, както и че:

БД ИБР счита, че реализацията на ИП може да окаже значително въздействие върху водите и водните екосистеми и по-конкретно върху състоянието на подземните води във връзка с определен експлоатационен индекс в размер на 96,68 % към 31.12.2023г.

Направено е заключение за приложимостта на чл. 93, ал.9, т.3 от ЗООС – БДИБР счита, че за ИП е приложим чл.93, ал.9, т.3 от ЗООС, тъй като ИП попада в обхвата на чл.156е, ал.3, буква „а“ от Закона за водите. В този случай има водовземане от подземно водно тяло с експлоатационен индекс по-голям от 60%.

ИП касаещо изграждане на жилищна сграда и сондажен кладенец с дълбочина от 20м в ПИ 00702.18.787, гр. Асеновград попада в обхвата на т. 2, буква „г“, от приложение № 2 от *Закона за опазване на околната среда* /ЗООС/, което подлежи на процедура по преценяване на необходимостта от извършване на ОВОС, но предвид разпоредбата на чл. 93, ал. 9, т. 3 *Закона за опазване на околната среда* за инвестиционни предложения може да се провежда задължителна ОВОС, без да се извършва преценка в случаите по [чл. 156е, ал. 3 от Закона за водите](https://web.apis.bg/p.php?code=4703&base=NARH&topar=art156%D0%B5" \t "_blank).

За така заявеното ИП чл.93, ал.9, т.3 от ЗООС е приложим, предвид полученото становище на БД ИБР с техен изх. № ПУ-01-932(1)/01.11.2024г.

Изработване на Задание за обхват и съдържание на ОВОС по реда на чл. 10 от Наредбата за ОВОС.

• Провеждане на консултации по Заданието с РИОСВ-Пловдив, РЗИ-Пловдив, БД ИБР, съответното ВиК дружество, Областна дирекция земеделие и други специализирани ведомства и засегната общественост.

• Изготвяне на Доклад за ОВОС от колектив от експерти с ръководител, при спазване изискванията на чл.83 от ЗООС. Обръщаме Внимание, че Доклада се изработва въз основа на Заданието за обхват и съдържание на ОВОС, при спазване изискванията на чл. 96 от ЗООС.

* Етапите на процедурата по ОВОС и изискванията, в т.ч изготвяне на документация, задължения и отговорности на Възложителя, са регламентирани в глава шеста, раздел ІІІ на ЗООС и в Наредбата за ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Най-близо до местоположението на предвиденото за реализиране инвестиционно предложение е защитена зона: BG0001031 „Родопи-Средни” за опазване на природните местообитания и на дивата флора и фауна, обявена със Заповед РД-351/31.03.2021 г. (ДВ бр. 59/16.07.2021 г.) на Министъра на околната среда и водите.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира, извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001031 „Родопи-Средни”.

2. Предвид местоположението, характера и мащаба на инвестиционното предложение, няма вероятност осъществяването на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

Копие на писмото е изпратено до Община Асеновград

Отговорено от РИОСВ-Пловдив на 27.11.2024г.